Ɣur-sen tamsalt ur teɛni ara kan tutlayt akked tmagit, acku xeddmen tizrawin ɣef tutlayt d yedles n yegrawen nniḍen n tmaziɣt, mebla ma bedren-d igraw-nsen : am Cid Kaoui, yessuffeɣ-d amawal s tetergit (1894-1900) akked umawl tafṛansis-tacelḥit(Lmaṛuk) ded useggas n 1907. Ma yella d Boulifa, d netta i d ameskar i yexedmen tizwarin timezwura yesɛan azal d ameqran, ɣef tmaziɣt n Waṭlas n Lmaṛuk (1908).